nahid-hub/BLUGE-bengali-wikipedia-section-title-prediction huggingface dataset:
প্রধান বিচারপতি হামুদুর রহমান ১৯৭২ সালের জুলাই মাসে প্রথম প্রতিবেদনটি রাষ্ট্রপতি ভবনে জমা দেন এবং যেটি ভুট্টো পর্যালোচনা করেন। কমিশন এই প্রতিবেদনকে সম্ভাব্য মনে করে কারণ এতে অনেক গুরুত্বপূর্ণ ব্যক্তির সঙ্গে কথা বলা হয়নি যারা ঐ সময়ে ভারতে বন্দি ছিল। কমিশন বর্ণনা করে " পূর্ব পাকিস্তানে আত্মসমর্পণ ও অন্যান্য প্রাসঙ্গিক বিষয়ে প্রতিবেদনের পর্যবেক্ষণ এবং সিদ্ধান্ত চূড়ান্ত নয় এবং পূর্বাঞ্চলীয় কমান্ডের কমান্ডার এবং উচ্চ পদস্থ কর্মকর্তাদের থেকে প্রাপ্ত সাক্ষ্য প্রমাণের ভিত্তিতে তা পরিবর্তিত হতে পারে।" প্রাথমিকভাকে কমিশন ২১৩ জনের সাক্ষ্য গ্রহণ করে এবং প্রতিবেদনের ১২ টি কপি তৈরি করে। প্রতিবেদনের ১ টি কপি রাষ্ট্রপতিকে দেয়া হয় এবং বাকিগুলো ধ্বংস বা চুরি করা হয়।

সঠিক অনুচ্ছেদ শিরোনাম কোনটি?
titleA. সম্পূরক প্রতিবেদন
titleB. উপসংহার
titleC. প্রথম প্রতিবেদন
titleD. ফলাফল
উত্তর: titleC
অপরাজিতা পূজা দুর্গাপূজার একটি অঙ্গ। দুর্গার অপর নাম অপরাজিতা। তবে এই দেবীর মূর্তি অন্যরকম। ইনি চতুর্ভূজা; হাতে শঙ্খ, চক্র, বর ও অভয়মুদ্রা; গায়ের রং নীল; ত্রিনয়না ও মাথায় চন্দ্রকলা। বিজয়াদশমীর দিন বিসর্জনের পর পূজামণ্ডপের ঈশানকোণে অষ্টদল পদ্ম এঁকে অপরাজিতার লতা রেখে এই দেবীর পূজা করা হয়। হংসনারায়ণ ভট্টাচার্যের মতে, ইনি "...বৈষ্ণবী শক্তি বিষ্ণুমায়া লক্ষ্মী ও শিবশিক্তি শিবানীর মিশ্রণে কল্পিতা।"

সঠিক অনুচ্ছেদ শিরোনাম কোনটি?
titleA. পৌরাণিক উপাখ্যান
titleB. পেচক
titleC. দেবীভাগবত পুরাণ
titleD. অপরাজিতা পূজা
উত্তর: titleD
উমামা বিনতে আবিল আস মুহাম্মাদ দৌহিত্রী ছিলেন। তার পিতার নাম আবুল আস ইবন রাবি এবং মাতা জয়নব বিনতে মুহাম্মাদ। এজন্য তাকে উমামা বিনতে জয়নব নামেও ডাকা হয় উমামা তার নানার জীবদ্দশায় মক্কায় জন্মগ্রহণ করেন। তার নানী উম্মুল মুমিনীন খাদিজাতুল বিনতে খুওয়াইলিদ এবং দাদি খাদিজার ছোট বোন হালা বিনতে খুওয়ায়লিদ।

সঠিক অনুচ্ছেদ শিরোনাম কোনটি?
titleA. মৃত্যু
titleB. বাল্যকাল
titleC. বংশ পরিচয়
titleD. আলীর ঘরে
উত্তর: titleC
মুঘল সাম্রাজ্যের সবচেয়ে বড় অর্থনৈতিক অঞ্চল ছিল বাংলার সুবাহ। এটাকে "নন্দকানন" হিসেবে বর্ণনা করা হতো। অভ্যন্তরীণ সম্পদের অর্ধেকই উৎপাদন হতো এই অঞ্চল থেকে। এই অঞ্চল থেকে শস্য, সুতি মুসলিন ও সিল্ক, মদ ও ওয়াইন, লবণ, অলংকার, ফল, ধাতু এবং মুক্তা রফতানি করা হতো। ১৭ এবং ১৮ শতকে ইউরোপিয়ান কোম্পানিগুলো মুঘল বাংলায় অনেক ব্যবসায়িক খাত তৈরি করে। ঢাকা মুঘল বাংলার সবচেয়ে বড় শহর এবং বাণিজ্যিক রাজধানী ছিল। চট্টগ্রাম ছিল সবচেয়ে বড় বন্দর নগরী। উপকূলবর্তী বাণিজ্যিক অঞ্চল আরাকান, অযোধ্যা, বালেশ্বর, আচেহ, জহর, বান্তাম, মাকাসসার, শ্রীলঙ্কা, বন্দর আব্বাস, মক্কা, জেদ্দা, বসরা, আদিন, মাস্কাট, মখা এবং মালদ্বীপ এর সাথে যোগাযোগ ছিল।

১৮শ শতকের বাংলায় মজুরি এবং জীবনযাত্রার মান ব্রিটেনের তুলনায় বেশি ছিল, যেখানে ব্রিটেনের জীবনযাত্রার মান ইউরোপে সর্বোচ্চ ছিল।

সঠিক অনুচ্ছেদ শিরোনাম কোনটি?
titleA. সরকার
titleB. বাংলার নবাবগণ
titleC. জনসংখ্যার উপাত্ত
titleD. অর্থনিতি এবং ব্যবসা
উত্তর: titleD
পৃথক ধর্মগ্রন্থ হিসেবে "দেবীমাহাত্ম্যম্" গ্রন্থে কয়েকটি "অঙ্গ" বা আনুষঙ্গিক পর্বাধ্যায় যুক্ত হয়েছে। এই সকল পর্বাধ্যায়গুলির শৈলী বিশ্লেষণ করে কোবার্ন এগুলিকে চতুর্দশ শতাব্দীতে সংযোজিত অংশ বলে মতপ্রকাশ করেছেন। এই অঙ্গগুলির প্রধান বিষয়বস্তু "দেবীমাহাত্ম্যম্" গ্রন্থের আনুষ্ঠানিক ব্যবহার। মূর্তির সম্মুখে উচ্চৈঃস্বরে পাঠের নিমিত্ত এই অংশগুলি গ্রন্থে সংযোজিত হয়।



সঠিক অনুচ্ছেদ শিরোনাম কোনটি?
titleA. কয়েকটি বহুল প্রচারিত স্তোত্র ও তার অর্থ
titleB. স্তোত্রসমূহ
titleC. দর্শন
titleD. অঙ্গ
উত্তর: titleD
১৮৮৭ সালে তিনি আত্মহত্যার চেষ্টা করেন। পরবর্তীতে তিনি বাড়ি থেকে বের হয়ে যান এবং দীর্ঘ ৫ বছর ধরে পায়ে হেঁটে সমগ্র রাশিয়া ভ্রমন করেন। ১৮৮২ সালে সাহিত্য রচনা শুরু করেন। তিনি "জেহুদিয়েল কামিদা" ছদ্মনামে লিখেছিলেন। ম্যাক্সিম গোর্কীর সর্বপ্রথম রচনা গল্প 'মাকার চুদ্রা'। সেটি প্রকাশিত হয় তিবিলিসির সংবাদপত্র "কাভকাজে"। যেখানে বেশিরভাগ সময় ককেশীয় রেলওয়ে কর্মশালার জন্য তিনি বেশ কয়েক সপ্তাহ কাজ করেছিলেন। সাংবাদিক হিসাবে প্রাদেশিক সংবাদপত্রে কাজ করছিলেন।

সঠিক অনুচ্ছেদ শিরোনাম কোনটি?
titleA. কর্ম ও সাহিত্যজীবন
titleB. ব্যক্তিগত জীবন
titleC. মৃত্যু
titleD. পারিবারিক জীবন
উত্তর: titleA
গেরাসিমভ চলচ্চিত্রবিদ্যা প্রতিষ্ঠানে চলচ্চিত্রবিদ্যা নিয়ে পড়াশোনা করলেও আন্দ্রেই তার্কভ্‌স্কির প্রথম চলচ্চিত্র "আইভানের শৈশব" দেখার পর তার মাঝে শৈল্পিক দৃষ্টিভঙ্গির বিকাশ ঘটে। প্যারাজনভ আন্দ্রেই তার্কভ্‌স্কি কর্তৃক "সময়ে যাত্রা" চলচ্চিত্রে খুব প্রশংসিত হন ("সবসময় খুব সম্মান ও আনন্দের সাথে আমি মনে করি থাকি যে সের্গেই প্যারাজনভের চলচ্চিত্র আমি খুব ভালোবাসি। তার চিন্তার ধারা, প্রথাবিরুদ্ধ, কাব্যিক... কাজ সুন্দরকে ভালোবাসতে ও নিজস্ব দৃষ্টিভঙ্গিতে নিজেকে মুক্ত হতে শেখায়"), এবং মিকেলাঞ্জেলো আন্তোনিওনি, ফ্রান্সিস ফোর্ড কোপলা, জঁ-লুক গদার ("চলচ্চিত্র মন্দিরে ছবি, আলো ও বাস্তবতা থাকে। সের্গেই প্যারাজনভ এই মন্দিরের রাজা"), মার্টিন স্কোরসেজি, মিখাইল ভারতানভ ("গ্রিফিথ ও এইসেন্সটাইনকে আলাদা রাখলে বিশ্ব চলচ্চিত্রাঙ্গন "ডালিমের রং" চলচ্চিত্রের আগে বিপ্লবী নতুন কিছু দেখে নি।"), ফেদেরিকো ফেল্লিনি, তোনিনো গেরেরা, ফ্রান্সিসকো রোসি, অ্যালবার্তো মোরাভিয়া, গিউলিয়েত্তা মাসিনা, মার্সেলো মাস্ত্রোইয়ান্নি তার কাজের প্রশংসা করেন।

তার শিল্পের অনেক প্রশংসাকারী থাকলেও তার দৃষ্টিভঙ্গি অনেককে আকৃষ্ট করত না। তিনি বলেছেন, "যারা আমাকে বিদ্রূপ করেছে, তারা হারিয়ে গিয়েছে।" যাই হোক, থিও অ্যাঞ্জেলোপৌলস, বেলা তার ও মোহসেন মাখ্মলবফ মনে করেন যে, প্যারাজনভ চলচ্চিত্রে কাহিনির চেয়ে দেখার মাধ্যম হিসেবে পরিণত করার ক্ষেত্রে গুরুত্ব আরোপ করেছেন।

২০১০ সালে হলিউডে প্যারাজনভ-ভারতানভ ইন্সটিটিউট প্রতিষ্ঠিত হয়। এর উদ্দেশ্য হল 
সের্গেই প্যারাজনভ ও মিখাইল ভারতানভের স্মৃতি নিয়ে গবেষণার করার পাশাপাশি তা সংরক্ষণ করা ও তা ছড়িয়ে দেওয়া।


এছাড়াও তার হেনরি ওয়েডসওয়ার্থ লংফেলোর "দ্য সং অব হিয়াথা", উইলিয়াম শেকসপিয়রের "হ্যামলেট", ইয়োহান ভোলফগাং ফন গ্যোটের "ফাউস্ট" ও প্রাচীন পূর স্লাভীয় কবিতা "দ্য টেল অব ইগোরস ক্যাম্পেইন" নিয়ে কাজ করার ইচ্ছা ছিল কিন্তু, তিনি খসড়া পাণ্ডুলিপি তৈরি করে যেতে পারেন নি।

সঠিক অনুচ্ছেদ শিরোনাম কোনটি?
titleA. গ্রন্থপঞ্জি
titleB. প্রভাব ও স্মৃতি
titleC. প্রারম্ভিক জীবন ও চলচ্চিত্র
titleD. কারান্তরীণ হওয়া ও পরবর্তী কর্ম
উত্তর: titleB
এই উপজেলার যোগাযোগব্যবস্থা বেশ ভালো।রাজধানী ঢাকা থেকে বিভাগীয় শহর রংপুর সাতমাথা হয়ে পীরগাছা খুব সহজে আসা যায়, এবং রংপুরের সাথে সড়ক ও রেল যোগাযোগ বিদ্যমান। 
তাছাড়া উপজেলার সঙ্গে সরাসরি রাজধানী ঢাকার রেল যোগাযোগ অব্যাহত আছে। জেলার প্রায় সকল প্রধান সড়কসমূহ পাকা।

পীরগাছা উপজেলায় বেশ কয়েকটি পেট্রল পাম্প আছে।

উপজেলায় তিনটি রেলস্টেশন আছে। যথা:


পীরগাছা উপজেলার শিক্ষার হার প্রায় ৫৮.২১%। উপজেলার উল্লেখযোগ্য কয়েকটি শিক্ষা প্রতিষ্ঠানঃ

সঠিক অনুচ্ছেদ শিরোনাম কোনটি?
titleA. ইতিহাস
titleB. হাট-বাজার
titleC. যোগাযোগব্যবস্থা
titleD. নদ-নদী
উত্তর: titleC
১৫৩৭ সালে মুইস্কাদের উপর স্পেনীয় দখলদারিত্বের পূর্বেকার শতাব্দীগুলোয় কলম্বীয় আন্দ্রিজের পূর্ব চূড়ার উঁচু এলাকা আল্তিপ্লানো কান্দিবোয়াসেন্সে মুইস্কা জনগোষ্ঠী বসবাস করতো। মূলতঃ কৃষিকাজ ও ব্যবসার ন্যায় উন্নত সভ্যতার দিকে অগ্রসর হয়।

মায়া, অ্যাজটেক ও ইনকাদের পাথুড়ে স্থাপত্যকলার ন্যায় মুইস্কারা একই প্রক্রিয়া অনুসরণ করতো না। বাড়ীঘর, মন্দির, তীর্থক্ষেত্রগুলো কাঠ ও মাটির সমন্বয়ে তৈরি করতো। তারা ‘লবণ মানবরূপে’ পরিচিত ছিল। জিপাকুইরার আল্তিপ্লানোর বিভিন্ন লবণ ক্ষেত্র থেকে তাদের সংগ্রহের কুশলতার কারণেই তারা এ নামে পরিচিতি পায় এবং জিপাকুইরা, নেমোকন ও তোসা’র উপর খবরদারিত্ব করতো।

মুইস্কা বর্ষপঞ্জিকার সাহায্যে তারা শস্য বপন, ফসল উত্তোলন ও গান, নৃত্য ও বাদ্যযন্ত্র সহযোগে উৎসব পালন করতো। তাদের জাতীয় পানীয় চিচা ব্যাপকভাবে উৎপাদিত হতো ও পান করতো।

সম্প্রদায়ের সবচেয়ে সম্মানিত সদস্যকে মমিকৃত অবস্থায় রাখা হতো। মমিগুলোকে সমাহিত করা হতো না। কখনোবা মন্দিরে রাখা হতো ও স্বাভাবিক অবস্থান হিসেবে খাঁচায় রাখা হতো ও যুদ্ধক্ষেত্রে শত্রুদেরকে আশ্চর্যান্বিত করার উদ্দেশ্যে তাদের পিঠে নিয়ে বহন করা হতো।

তাদের শিল্পকলা সংস্কৃতির জনপ্রিয়তার কথা জানান দেয়। বসবাসকারী এলাকা, মন্দির ও অন্যান্য স্থাপনাগুলো স্পেনীয়রা ধ্বংস করে দেয় ও মুইস্কা অঞ্চলগুলোকে উপনিবেশে পরিণত করে। চমৎকার স্বর্ণের কাজ জানতো তারা। মুইস্কারা প্রচুর স্বর্ণ ব্যবহার করে স্বর্ণালঙ্কার, ‘তুম্বাগা’, সিরামিক ও তুলার কারুকাজ তৎকালীন দক্ষিণ মুইস্কার রাজধানী বোগোতার মিউজিও দেল অরোয় রক্ষিত আছে।

মুইস্কা অভিযানটি শ্রেষ্ঠ আমেরিকান সভ্যতায় পরিচালিত চারটি স্পেনীয় অভিযানের মধ্যে সর্বোত্তম ছিল। এক বছরব্যাপী এ অভিযানে অংশগ্রহণকারী ৮০% সৈনিক ও ঘোড়া মুইস্কা কনফেডারেশনের উত্তরাঞ্চলীয় এলাকায় পৌঁছতে পারেনি। থেকে সালের মধ্যে স্পেনীয়রা অনেকগুলো বসতি স্থাপন করতে সক্ষম হয়।
সঠিক অনুচ্ছেদ শিরোনাম কোনটি?
titleA. নতুন গ্রানাডা
titleB. বোকোতা
titleC. আরাওয়াকো-চিমিলা
titleD. প্রাক-কলম্বীয় যুগ
উত্তর: titleC
মধ্যযুগে বিশেষ করে খ্রিষ্টধর্মের প্রভাবে ব্যাপকভাবে পরিবর্তন ঘটলো ইউনিকর্নের ধারণায়। চার্চের নির্দেশনায় থাকা চিত্রকরেরা ফুটিয়ে তুললো ধর্মীয় ভাব-গাম্ভীর্যের সাথে। ঠিক এই সময়েই কুমারী মেয়ের সংশ্লিষ্টতা আসে। প্রচলিত হতে থাকে নানা উপকথা। শিকারীরা যেহেতু কোনোভাবেই বন্দী করতে পারতো না। সুতরাং কোনো কুমারী মেয়েকে বুঝিয়ে গাছের নিচে বসিয়ে রাখা হতো। ইউনিকর্ন প্রশান্ত মনে কুমারীর কোলে মাথা রেখে বসতো। যখন ঘুমিয়ে পড়তো, তখন শিকারীরা চারপাশে ঘিরে ধরতো এবং আবদ্ধ করতো। ত্রয়োদশ ও চতু্র্দশ শতকে প্রচুর রোমান্টিক আখ্যান গড়ে উঠেছে ইউনিকর্নকে জড়িয়ে।
চার্চ আগ্রহের সাথেই গ্রহণ করেছিল ইউনিকর্নের ধারণা। যীশু খ্রিষ্টের সাথে রূপকার্থে সংশ্লিষ্টতা খুঁজে বের করা হয়েছে। তার মধ্যে অন্যতম উল্লেখযোগ্য যীশুর অবতার হিসেবে। ইউনিকর্নের কুমারী মেয়ের নিকটবর্তী হওয়া যীশু খ্রিষ্টের কুমারী মা মেরীর নিকটবর্তী হওয়াকেই রূপকভাবে উপস্থাপন করে। এবং একারণেই কুমারীর কোলে ইউনিকর্নের ঘুমিয়ে পড়ার পেছনে যীশু খ্রিষ্টের ঘুমিয়ে পড়ার তাৎপর্য নিহিত। এমনটাই দাবি করতেন সে সময়কার প্রচারকেরা।
চার্চ ইউনিকর্নকে গ্রহণ করেছে যীশুর রূপক হিসাবে। অন্য একটি রূপক যীশুর জীবনের শেষের দিনগুলো। ইউনিকর্ন চাইলে শিকারীদের উচিৎ শিক্ষা দিতে পারে। সে শক্তি ও সক্ষমতা তার আছে। কিন্তু তা না করে সে কুমারীর কোলে গিয়ে ঘুমায়। তারপর শিকারীরা এসে তাকে বধ করে। যেন নিষ্পাপ জন্তুটা নিজেকে এক পবিত্র পন্থায় উৎসর্গ করে দিলো। অনুরূপ যীশু খ্রিষ্ট চাইলেই পাপীদের উচিৎ শিক্ষা দিতে পারতেন। অথচ তিনি প্রথমে কুমারী মেরির কোলে আসলেন। তারপর করলেন আত্মোৎসর্গ। এ থেকে অন্তত এটা স্পষ্ট যে, শুধুমাত্র উপকথাতে সীমাবদ্ধ না থেকে ইউনিকর্ন ধর্মের মূলেও একটা জায়গা করে ফেলেছিল।
সঠিক অনুচ্ছেদ শিরোনাম কোনটি?
titleA. ইতিহাস
titleB. চীনের উপকথা
titleC. মধ্যযুগে বিশ্বাস
titleD. সঙ্গায়ন
উত্তর: titleC
প্রাথমিক পর্বে, দলগুলোকে ২০১৯ উয়েফা ক্লাব গুণাঙ্কের ওপর ভিত্তি করে বাছাই এবং অ-বাছাই নামে দুইটি ভাগে বিভক্ত করা হয়েছে এবং পরবর্তীতে এক লেগের ভাগে ভাগ করা হয়েছে।

২০১৯ সালে ১১ই জুন দুপুর ১২:০০টায় (সিইএসটি) উয়েফার প্রধান সদরদপ্তর সুইজারল্যান্ডের নিওঁ-এ প্রাথমিক পর্বের ড্র অনুষ্ঠিত হয়েছে। এই বাছাইপর্বের সেমিফাইনাল পর্বের খেলা ২৫শে জুন এবং ফাইনাল পর্বের খেলা ২৮শে জুন অনুষ্ঠিত হয়েছে। উভয় খেলা-ই কসোভোর ফাদিল ভোকরি স্টেডিয়ামে অনুষ্ঠিত হয়েছে। সেমিফাইনাল এবং ফাইনাল পর্বে হেরে যাওয়া দলগুলো ২০১৯–২০ উয়েফা ইউরোপা লীগের দ্বিতীয় বাছাইপর্বে প্রবেশ করেছে।

সঠিক অনুচ্ছেদ শিরোনাম কোনটি?
titleA. দ্বিতীয় বাছাইপর্ব
titleB. প্রাথমিক পর্ব
titleC. বাছাইপর্ব
titleD. ম্যাচ
উত্তর: titleB
এরপূর্বে ২০১৪ সালে বাংলাদেশে দশম জাতীয় সংসদ নির্বাচন অনুষ্ঠিত হয়। যেখানে বিএনপির খালেদা জিয়া নেতৃত্বাধীন প্রধান বিরোধীজোট তত্ত্বাবধায়ক সরকার ব্যবস্থার পুনঃপ্রবর্তনের দাবিতে নির্বাচন বর্জন করে। যার ফলে ৩০০টি আসনের মধ্যে ২৩৪টি আসন আওয়ামী লীগ লাভ করে এবং এর মধ্যে ১৫৩টি আসনে বিনা প্রতিদ্বন্দ্বিতায় মহাজোটের প্রার্থীরা নির্বাচিত হন এবং বিভিন্ন মাধ্যমে নির্বাচনটিকে ‘প্রশ্নবিদ্ধ’ হিসেবে বলা হয়েছে। এসময় শেখ হাসিনার নেতৃত্বাধীন মহাজোট সরকার গঠন করে। রওশন এরশাদের নেতৃত্বে জাতীয় পার্টি সংসদে বিরোধীদলের ভূমিকা পালন করে। যদিও এসময়কালে বেশ কয়েকবার বিরোধীদলের ভূমিকা নিয়ে সমালোচনা হয়েছে। পরবর্তীতে বিভিন্ন সময় আন্দোলন, সহিংসতা ও বিরোধীদের গ্রেফতারের ঘটনা ঘটে।

২০১৭ সালের জুলাইতে বিএনপি ঘোষণা করে যে, তারা একাদশ নির্বাচনে অংশ নেবে তবে তা নির্দলীয় ও নিরপেক্ষ সরকার ও নির্বাচন কমিশনের অধীনে হতে হবে। ১৪ সেপ্টেম্বর ২০১৭ তারিখে প্রধান নির্বাচন কমিশনার কে এম নুরুল হুদা নিশ্চিত করেন বিএনপি নির্বাচনে অংশ নেবে তবে দূর্নীতির মামলায় বিএনপির চেয়ারপার্সন খালেদা জিয়ার সাজা হওয়ার পর সেটি পুনরায় অনিশ্চিত হয়ে পরে। তবে পরবর্তীতে তারা পুনরায় নির্বাচনে যাওয়ার ঘোষণা দেয়। ২০১৭ ও ২০১৮ সালে জাতীয় পার্টির চেয়ারম্যান ও সাবেক রাষ্ট্রপতি এরশাদ বেশ কয়েকবার মহাজোট ছাড়ার ঘোষণা দেন কিন্তু ২০১৮ সালের নভেম্বরে তারা নিশ্চিত করে তারা মহাজোটের সঙ্গেই থাকবেন।

গণফোরামের সভাপতি ও সাবেক পররাষ্ট্রমন্ত্রী ড. কামাল হোসেনকে আহ্বায়ক করে ২০১৮ সালের ১৩ অক্টোবর বিএনপি, গণফোরাম, নাগরিক ঐক্য ও জাতীয় সমাজতান্ত্রিক দলের সমন্বয়ে জাতীয় ঐক্যফ্রন্ট নামে একটি রাজনৈতিক ঐক্য গঠিত হয়। দল চারটি ছাড়াও এতে যোগ দেন তত্ত্ববধায়ক সরকারের সাবেক উপদেষ্টা মইনুল হোসেন ও গণস্বাস্থ্য কেন্দ্রের প্রতিষ্ঠাতা জাফরুল্লাহ চৌধুরী। ঐক্যফ্রন্ট গঠনের প্রাক্কালে সাবেক রাষ্ট্রপতি একিউএম বদরুদ্দোজা চৌধুরীর নেতৃত্বাধীন বিকল্পধারা বাংলাদেশ এতে যোগ দেওয়ার কথা থাকলেও পরবর্তীতে তাদের যুক্তফ্রন্ট আওয়ামী লীগ নেতৃত্বাধীন মহাজোটে যোগদান করে।

সঠিক অনুচ্ছেদ শিরোনাম কোনটি?
titleA. ফলাফল প্রত্যাখ্যান
titleB. ইন্টারনেট সেবা বন্ধ
titleC. পটভূমি
titleD. সমালোচনা ও সহিংসতা
উত্তর: titleC
নিশিকান্ত কর্মকার - গল্পের কেন্দ্রীয় চরিত্র। সমগ্র গল্পটি একে ঘিরেই আবর্তিত হয়। তার নামই ("নিশিকান্ত" = "নিশির" মতো "কান্ত" যাহার) তার চরিত্রের ঈঙ্গিতবাহী। সে একাধারে কাপড়ের ও সোনারূপার ব্যবসায়ী, চালের আড়ৎদার, মজুতদার, গোলাপাড়া হাটের জাঁদরেল মহাজন; আবার একই সাথে গোলাপাড়া ইউনিয়ন বোর্ডের প্রেসিডেন্টও সে। বাহ্যিক আচারে সে পরম বৈষ্ণব। কিন্তু রাতের আঁধারে ডাকাতদলের লুঠের মালের গোপন ক্রেতাও সেই। এমনকী তাদেরকেও ঠকাতে তার হাত কাঁপে না। আসল সোনাকে গিলটি বলে বেমালুম সে তাদেরকেও অনেক কম টাকা দেয়। বুঝেও কিছু করার থাকে না দুর্দান্ত ডাকাতদেরও। কারণ তাদের লুঠের মালের এমন নিশ্চিন্ত ও বিশ্বস্ত ক্রেতা খুঁজে পাওয়া ভার। তারউপর সদর থানার "ইব্রাহিম দারোগার" সাথে "নিশির" বিশেষ খাতিরের কথাও তাদের ভালো মতোই জানা। পঞ্চাশের মন্বন্তর। সামান্য খাবারের অভাবে যেখানে "মতি পাল" বা তার বউ'এর মতো অসংখ্য মানুষ মারা পড়ছে, সেখানেও তার আড়ৎ'এ আটশ মণ চাল মজুত। বারো টাকা মণের চাল বর্ষার সময় অন্তত চল্লিশ টাকা দরে ছাড়ার পরিকল্পনা "নিশির"। যুদ্ধের বাজারে অত দাম দিয়েও চাল কেনার দালালের যে অভাব নেই তাও তার বিলক্ষণ জানা। কিন্তু এতদ্‌সত্ত্বেও রাতের অন্ধকার তার অস্বস্তির কারণ। ঘুমোতে পারে না সে সারারাত। গাছের পাতার সামান্য খসখস শব্দও তাকে সতর্ক করে তোলে। তার লোহার সিন্দুকের ঝকঝকে হাতল ও হবসের তালা অন্ধকারের মধ্যেও প্রতিমুহূর্তে তার চোখে ঝিকিয়ে ওঠে। বরং দিনের আলো তার কাছে অনেক বেশি নিশ্চিন্তির আশ্রয়। প্রাকপ্রত্যুষের নামগান ও কীর্তনের আসর তার ভক্তিভাবকে জাগিয়ে তোলে। তবু ইউনিয়ন বোর্ডের প্রেসিডেন্ট হিসেবে তাকে সে ভাবময় কীর্তনের আসর ছেড়েও বিরক্তিকর কর্তব্যের খাতিরে চৌকিদারের সাথে যেতে হয় না খেয়ে মরা "মতি পাল ও তার বউ"এর মৃতদেহ দেখতে। যেকোনও অপঘাতে মৃত্যুর সদরে সরেজমিন রিপোর্ট পাঠানোর দায়িত্ব যে তারই। কিন্তু পরনের একমাত্র কাপড় পেঁচিয়ে আত্মঘাতী "মতি পালের বউ"এর ঝুলন্ত উলঙ্গ মৃতদেহ দেখে শিউরে ওঠে সে; বিবমিষা জাগ্রত হয়; ফিরে আসার সমগ্র পথটা তার মনে হতে থাকে, এই বুঝি হাজারে হাজারে নিরন্ন শীর্ণকায় প্রেতাত্মা তাকে ঘিরে ধরে কৈফিয়ৎ দাবি করে বসে। তার মানসচক্ষে ভেসে ওঠে একটা গরুর পচা গলিত শব আগলে বসে থাকা একটা ঘেয়ো কুকুরের তারস্বরে চিৎকার - এই গা রি রি করা ঘৃণ্য ইমপ্রেশনটি তুলে ধরেই গল্পটি পৌঁছয় তার উপসংহারে।



সঠিক অনুচ্ছেদ শিরোনাম কোনটি?
titleA. আঙ্গিক
titleB. মুখ্য চরিত্র
titleC. ছোটগল্প হিসেবে সার্থকতা
titleD. বিষয়বস্তু
উত্তর: titleB
১৭৫৭ সালের পলাশীর যুদ্ধের মাধ্যমে ব্রিটিশ ইস্ট ইন্ডিয়া কোম্পানির বাংলা জয় করার পরে ১৭৬৯ সালে বাংলার জনস্ংখ্যা ছিল ৩ কোটি যা ছিয়াত্তরের মন্বন্তরের পর ব্যাপক ভাবে কমে যায়। তখন সমগ্র ভারতের জনসংখ্যা ১৭৫০ সালে ছিল ১৯ কোটি ( যার মধ্যে বাংলার জনসংখ্যা রয়েছে ১৬% ),যেখানে ১৭৫০ সালে এশিয়ার জনসংখ্যা অনুমান করা হয় ৫০ কোটি ( যার মধ্যে বাংলার জনসংখ্যা রয়েছে ৬%) এবং বিশ্বের জনসংখ্যা ১৭৫০ সালে ৭৯ কোটি ছিল বলে অনুমান করা হয় ( যার মধ্যে বাংলার জনসংখ্যা রয়েছে ৩.৮%)।

ব্রিটিশ শাসনের আগে, বাংলার রাজধানী ঢাকা শহরের জনসংখ্যা ছিল দশ লাখের লোকেরও বেশি।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. মারাঠা আক্রমণ
titleC. বাংলার নবাবগণ
titleD. ধর্ম
উত্তর: titleA
১৯৮১-৮২ মৌসুমে তামিলনাড়ু দলের পক্ষে প্রথম-শ্রেণীর ক্রিকেটে প্রথমবারের মতো অংশগ্রহণ করেন।১৯৮৮ সালে দলকে রঞ্জী ট্রফি জয়ে প্রভূতঃ সহায়তা করেন। ক্লাব ক্রিকেটে তিনি অল-রাউন্ডারের সহজাত ভূমিকায় অবতীর্ণ হন।মৌসুমগুলোয় ধারাবাহিকভাবে সফলতা লাভের প্রেক্ষিত ত্রিনিদাদ ও টোবাগোর পাসপোর্ট ত্যাগ করে ভারতীয় নাগরিকত্ব লাভ করেন। এরফলে ভারতের জাতীয় দলে খেলার সুযোগ নিশ্চিত হয়। দুই দশকেরও অধিক সময়কালের মধ্যে ছয় সহস্রাধিক রান সংগ্রহ করেন। মিডিয়াম ফাস্ট বোলিং করে ১৭২ উইকেট দখল করেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. কোচিং
titleC. প্রারম্ভিক জীবন
titleD. প্রথম-শ্রেণীর ক্রিকেট
উত্তর: titleD
কলকাতার যাত্রাপালা, নাটক ও গ্রুপ থিয়েটারের ঐতিহ্য সুবিদিত। ঊনবিংশ শতাব্দীর শেষভাগে ও বিংশ শতাব্দীর প্রথম ভাগে মাইকেল মধুসূদন দত্ত (১৮২৪–১৮৭৩), দীনবন্ধু মিত্র (১৮৩০–১৮৭৩), গিরিশচন্দ্র ঘোষ (১৮৪৪–১৯১২), দ্বিজেন্দ্রলাল রায় (১৮৬৩–১৯১৩), রবীন্দ্রনাথ ঠাকুর (১৮৬১–১৯৪১), ক্ষীরোদপ্রসাদ বিদ্যাবিনোদ (১৮৬৩–১৯২৭) প্রমুখ কলকাতাকেন্দ্রিক নট ও নাট্যকারগণের হাত ধরে বাংলা নাট্যসাহিত্যে আধুনিকতার সূত্রপাত হয়েছিল। বিংশ শতাব্দীর মধ্যভাগ থেকে দ্বিতীয় বিশ্বযুদ্ধোত্তর পশ্চিমবঙ্গের বাংলা নাটকে যা বাস্তবমুখী গণনাট্য ও নবনাট্য ধারার সূচনা হয় তার পুরোধা ব্যক্তিত্বরা ছিলেন তুলসী লাহিড়ী (১৮৯৭–১৯৫৯), বিজন ভট্টাচার্য (১৯১৫–১৯৭৮), উৎপল দত্ত (১৯২৯–১৯৯৩), শম্ভু মিত্র (১৯১৫–১৯৯৭), তৃপ্তি মিত্র (১৯২৪–১৯৮৯) প্রমুখ নাট্যব্যক্তিত্বেরা। বাংলা নাটকের এই ঐতিহ্য বর্তমানে বহন করছেন সৌমিত্র চট্টোপাধ্যায় (জন্ম ১৯৩৫), মনোজ মিত্র (জন্ম ১৯৩৮), শাঁওলি মিত্র, ব্রাত্য বসু প্রমুখেরা। নাট্য গবেষণার উন্নতিকল্পে পশ্চিমবঙ্গ সরকার কলকাতায় পশ্চিমবঙ্গ নাট্য আকাদেমি স্থাপন করেছে। কলকাতার উল্লেখযোগ্য নাট্যমঞ্চগুলি হল স্টার থিয়েটার, মিনার্ভা থিয়েটার, মহাজাতি সদন, রবীন্দ্রসদন, শিশির মঞ্চ, মধুসূদন মঞ্চ ও গিরিশ মঞ্চ।

১৯৮৪ সালে নান্দীকার জাতীয় নাট্যোৎসব শুরু হয়। এটি একটি বার্ষিক নাট্যোৎসব। নান্দীকার নাট্যদল অ্যাকাডেমি অফ ফাইন আর্টসের মঞ্চে এই উৎসব আয়োজন করে।

সঠিক অনুচ্ছেদ শিরোনাম কোনটি?
titleA. নাটক
titleB. খেলাধুলা
titleC. জলপথ
titleD. ধর্ম
উত্তর: titleA
যদিও ১৯৫৬ সালের পর সরকারি ভাষার বিতর্ক সম্পন্ন হয়, কিন্তু আইয়ুব খানের সামরিক শাসন পাকিস্তানের পাঞ্জাবি ও পশতুনদের দেনাগুলো বাঙালিদের ওপর জোরপূর্বক চাপিয়ে দেয়। জনসংখ্যার দিক থেকে সংখ্যাগরিষ্ঠ হওয়া সত্ত্বেও সামরিক এবং বেসামরিক চাকুরীর ক্ষেত্রে বাঙালিদের উপস্থিতি ছিল নগণ্য। এছাড়া জাতীয় রাজস্ব এবং সরকারি সাহায্যের দিক থেকেও বাঙালিদের প্রাপ্ত অংশ ছিল খুবই কম। জাতিগতভাবে পশ্চিম পাকিস্তানের সাথে বাঙালিদের এ বৈষম্যের ফলে চাপা ক্ষোভের জন্ম নিতে থাকে। এরই প্রভাব হিসেবে আঞ্চলিক স্বার্থসংরক্ষণকারী রাজনৈতিক দল হিসেবে বাঙালি জাতীয়তাবাদী আওয়ামী লীগের প্রতি মানুষের সমর্থন নিরঙ্কুশভাবে বাড়তে থাকে। এর ফলেই পূর্ব পাকিস্তানের মানুষ ভাষা আন্দোলনের চেতনায় উজ্জীবিত হয়ে আরো বড় অধিকার আদায় ও গণতন্ত্রের দাবিতে ছয় দফা আন্দোলন শুরু করে। এ আন্দোলনই পরবর্তীতে বাংলাদেশের স্বাধীনতা যুদ্ধের আকার ধারণ করে।

সঠিক অনুচ্ছেদ শিরোনাম কোনটি?
titleA. গণমাধ্যমে বাংলা ভাষা আন্দোলন
titleB. বাংলাদেশের স্বাধীনতা
titleC. পরবর্তী ঘটনা (১৯৫২)
titleD. রাষ্ট্রভাষা হিসেবে সাংবিধানিক স্বীকৃতি
উত্তর: titleB
বাংলাদেশের উপকূলীয় অঞ্চলে এ ধরনের বন পরিলক্ষিত হয়। প্রায় ৫২০,০০০ হেক্টর জুড়ে এসব বনের বিস্তৃতি। জোয়ারের পানিতে এই বন নির্দিষ্ট সময় পর পর বিধৌত হয়। এ অঞ্চলের উদ্ভিদদের মাঝে বিশেষ ধরনের অভিযোজন হিসেবে রয়েছে শ্বাসমূল, ঠেসমূল, এবং জরায়ূজ অঙ্কুরোদগম দেখা যায়। এ বনের প্রধান বৃক্ষ সুন্দরী। সুন্দরী ছাড়াও এখানে রয়েছে পশুর, গেওয়া, কেওরা, কাঁকড়া, বাইন, ধুন্দুল, আমুর, ডাকুর, ইত্যাদি।

সঠিক অনুচ্ছেদ শিরোনাম কোনটি?
titleA. মিঠাপানির জলাভূমি বন
titleB. প্যারাবন বা ম্যানগ্রোভ বন
titleC. ক্রান্তীয় আর্দ্র পর্ণমোচী বন
titleD. ক্রান্তীয় প্রায়-চিরহরিৎ বন
উত্তর: titleB
এটা নিয়ে বিতর্ক রয়েছে যে লিভিং সিস্টেমের পর্বের ও কিছু সুনির্দিষ্ট বাহ্যিক ব্যবস্থার বিবর্তন একই ধরনের কিছু মূলনীতি মেনে চলে যা ডারউইনীয় ডায়নামিক নামে পরিচিত। এই ডারউইনীয় পরিবর্তনশীলতা গঠন করা হয়েছিল প্রথমে একটি সাধারণ অ-জৈবিক ব্যবস্থায় যা তাপগতিবিদ্যার সাম্যাবস্থায় পৌছানোর ক্ষেত্রে যথেষ্ট দূরে সেখানে কিভাবে অণুবীক্ষণিক পর্বের উদ্ভব হয়েছিল তার উপর ভিত্তি করে, এবং এরপর এর মধ্যে আরও যুক্ত হয়েছে সংক্ষিপ্ত, প্রতিলিপি তৈরি করতে সক্ষম আরএনএ অণু। বিষয়টির অন্তর্নিহিত সারমর্ম হল পর্ব-উৎপাদক প্রক্রিয়াটি প্রকৃতপক্ষে একই হয়ে থাকে উভয় ধরনের ব্যবস্থার জন্য।

সঠিক অনুচ্ছেদ শিরোনাম কোনটি?
titleA. অধ্যয়নের ইতিহাস
titleB. মৃত্যু
titleC. ডারউইনীয় পরিবর্তনশীলতা
titleD. জীবপদার্থবিজ্ঞান
উত্তর: titleC
শক্তি উপাসক ভৃগুরামের উত্তরপুরুষদের কাছে প্রাপ্ত তথ্য থেকে জানা যায় যে, ঢাকা নিবাসী ভৃগুরাম ১৭২৮ খ্রিষ্টাব্দে নবদ্বীপে এসে ভাগীরথীর তীরে মহাশ্মশানে পঞ্চমুণ্ডির আসন স্থাপন করে শক্তি আরাধনায় ব্রতী হন, এই কালীর নাম এ্যালানে কালী। কথিত আছে, প্রখ্যাত পণ্ডিত শঙ্কর তর্কবাগীশ (জন্ম, আনুমানিক ১৭১৭ খ্রি.) যখন রাজসভার সভাপণ্ডিত তখন এ্যালানে কালী পূজার প্রবর্তন হয়েছিল।

সঠিক অনুচ্ছেদ শিরোনাম কোনটি?
titleA. এ্যালানে কালী
titleB. বড় শ্যামা
titleC. রাজা কৃষ্ণচন্দ্রের আমলে
titleD. পাটা পূজা
উত্তর: titleA
১৮৮২ সালের ১৮ই ডিসেম্বর জাসিম বিন মোহাম্মাদ আল থানি কাতারি উপদ্বীপের শাসক হিসাবে তার পিতা মোহাম্মদ বিন থানি'র পদে অধিষ্ঠিত হন। তিনি বাহ্যিক ফোর্স বাহিনীকে সরিয়ে দেন এবং সাধারণ জনগণের কথা চিন্তা করে তাদের কার্যকলাপের বিরোধিতা করায় উক্ত উপদ্বীপের সাধারণ জনগণ তাকে একজন আদর্শ নেতা হিসাবেই মানেন। তিনি উপদ্বীপের একজন গৌরবোজ্জল স্বায়ত্তশাসকের উপাধি অর্জন করেছেন। 

উক্ত ছুটির দিনটি স্থানীয় এবং বহিরাগতদের মধ্যে দিবসটির পরিচয়মুলক একটি জাতীয় বোধ চেতনার সৃষ্টি করে। এটা বহিরাগতদেরকে কাতার এর ঐতিহ্য জ্ঞান এবং উপলব্ধি উন্নত করতে সাহায্য করেছে। 
সঠিক অনুচ্ছেদ শিরোনাম কোনটি?
titleA. উদ্দেশ্য এবং তাৎপর্য
titleB. কাতারি তরুণদের সমালোচনা!
titleC. রীতি
titleD. ক্রিয়াকলাপ
উত্তর: titleA
চর্যার রচনার সময়কাল নিয়েও ইতিহাস গবেষকদের মধ্যে মতবিরোধ আছে। সুনীতিকুমার চট্টোপাধ্যায় ও প্রবোধচন্দ্র বাগচীর মতে চর্যার পদগুলি খ্রিস্টীয় দশম থেকে দ্বাদশ শতাব্দীর মধ্যবর্তী সময়ে রচিত। কিন্তু ডক্টর মুহম্মদ শহীদুল্লাহ ও রাহুল সাংকৃত্যায়ন এই সময়কালকে আরও ২০০ বছর পিছিয়ে দিয়ে চর্যার রচনাকাল খ্রিস্টীয় অষ্টম থেকে দ্বাদশ শতাব্দী বলে মতপ্রকাশ করেছেন।

হরপ্রসাদ শাস্ত্রীর মতে অতীশ দীপঙ্কর শ্রীজ্ঞান (৯৮০ – ১০৫৩ খ্রিস্টাব্দ) তিব্বত যাত্রার পূর্বে (১০৩০ খ্রিস্টাব্দ) লুইপাদের "অভিসময়বিহঙ্গ" রচনায় সাহায্য করেছিলেন। একথা সত্য হলে লুইপাদ দশম শতাব্দীর শেষভাগে বর্তমান থাকবেন। অপরদিকে তিব্বতি কিংবদন্তী অনুসারে তিনিই সিদ্ধাচার্যদের আদিগুরু; অর্থাৎ, চর্যার সময়কালও দশম শতাব্দীর পূর্বে হতে পারে না।

অন্যদিকে কেমব্রিজ বিশ্ববিদ্যালয়ের গ্রন্থাগারে "হেবজ্রপঞ্জিকাযোগরত্নমালা" নামে এক বৌদ্ধতান্ত্রিক পুঁথির সন্ধান মেলে, যেটির রচনাকাল শেষ পালরাজা গোবিন্দপালের (১১৫৫ খ্রিস্টাব্দ) শাসনকাল। বিশেষজ্ঞদের মতে এই পুঁথির রচয়িতা শ্রীকৃষ্ণাচার্যই প্রকৃতপক্ষে চর্যার কাহ্নপাদ বা চর্যা-টীকার কৃষ্ণাচার্য। নাথ সাহিত্য অনুযায়ী কাহ্নপাদের গুরু জালন্ধরিপাদ বা হাড়িপা, যিনি গোরক্ষনাথের শিষ্য ছিলেন। আবার মারাঠি গ্রন্থ "জ্ঞানেশ্বরী" (রচনাকাল আনুমানিক ১২৯০ খ্রিস্টাব্দ) থেকে জানা যায় উক্ত গ্রন্থের রচয়িতা জ্ঞানদেব দীক্ষালাভ করেন নিবৃত্তিনাথের কাছ থেকে, যিনি গোরক্ষনাথের শিষ্য গেইনীনাথ বা গোয়নীনাথের থেকে দীক্ষাপ্রাপ্ত। সেই হিসাবেও কাহ্নপাদকে দ্বাদশ শতাব্দীর মানুষ বলে মনে হয়।

এইসব তথ্যপ্রমাণের ভিত্তিতে চর্যার পদগুলি খ্রিস্টীয় দশম থেকে দ্বাদশ শতাব্দীর মধ্যবর্তী সময়ে রচিত বলেই অনুমিত হয়। তবে তার পরেও দু-তিনশো বছর ধরে গোপনে চর্যাগীতি রচিত হয়েছিল। শশিভূষণ দাশগুপ্ত নেপাল ও তরাই অঞ্চল থেকে এই ধরনের শতাধিক পদ উদ্ধার করেছেন ১৯৮৯ খ্রিস্টাব্দে। এগুলো কলকাতা বিশ্ববিদ্যালয় থেকে অসিতকুমার বন্দ্যোপাধ্যায়ের সম্পাদনায় "নব চর্যাপদ" নামে সংকলিত ও প্রকাশিত হয়।

সঠিক অনুচ্ছেদ শিরোনাম কোনটি?
titleA. রচনাকাল
titleB. ভাষা-বিতর্ক
titleC. চর্যাপদে নারীদের অবস্থান
titleD. নামকরণ
উত্তর: titleA
দিঘাপতিয়া রাজবংশের প্রতিষ্ঠাতা রাজা দয়ারাম রায় নাটোর রাজের রাজা রাম জীবনের দেওয়ান ছিলেন। দিঘাপতিয়া রাজবংশের প্রতিষ্ঠাতা দয়ারাম রায় (১৬৮০-১৭৬০) ১৭৩৪ সালে প্রায় ৪৩ একর জমির উপর দিঘাপতিয়া প্রাসাদের মূল অংশ ও এর সংলগ্ন কিছু ভবন নির্মাণ করেন। রাজবংশের ষষ্ঠ রাজা প্রমদানাথ রায়ের আমলে ১৮৯৭ সালের ১০ জুন নাটোরের ডোমপাড়া মাঠে তিনদিনব্যাপী বঙ্গীয় প্রাদেশিক কংগ্রেসের এক অধিবেশন আয়োজন করেন। বিশ্বকবি রবীন্দ্রনাথ ঠাকুরসহ অনেক বরেণ্য ব্যক্তি এ অধিবেশনে আমন্ত্রিত অতিথি হিসেবে যোগ দেন। তবে শেষ দিন ১৮৯৭ সালের ১২ জুন প্রায় ১৮ মিনিটব্যাপী এক প্রলয়ঙ্করী ভূমিকম্পে রাজপ্রাসাদটি ক্ষতিগ্রস্থ হলে রাজা প্রমোদনাথ রায় সম্পূর্ণ প্রাসাদ কমপ্লেক্সটি পুনঃনির্মাণ করেন। রাজা প্রমোদনাথ রায় চারদিকে সীমানা প্রাচীর দিয়ে বেষ্টিত রাজবাড়ির ভেতরে বিশেষ কারুকার্য খচিত মূল ভবনসহ ছোট-বড় মোট ১২টি ভবন নির্মাণ করেন। তিনি ১৮৯৭ সাল থেকে ১৯০৮ সাল পর্যন্ত ১১ বছর সময় ধরে বিদেশি বিশেষজ্ঞ, প্রকৌশলী ও চিত্রকর্ম শিল্পী আর দেশি মিস্ত্রিদের সহায়তায় সাড়ে ৪১ একর জমির উপর এই রাজবাড়িটি পুনঃনির্মাণ করেন। তিনি মোগল ও প্রাশ্চাত্য রীতির মিশ্রণে কারুকার্যময় নান্দনিক এই ভবনটিকে এক বিরল রাজ ভবন হিসেবে গড়ে তোলেন।

সঠিক অনুচ্ছেদ শিরোনাম কোনটি?
titleA. উত্তরা গণভবন সংগ্রহশালা
titleB. নামকরণ
titleC. পরিবেশ
titleD. ইতিহাস
উত্তর: titleD